Tibor Kočík

Dr. Tibor Kočík (* 5. december 1952, Košice) je slovenský básnik, esejista, publicista, editor a špeciálny pedagóg.

Životopis 
Od narodenia žije a pôsobí v Košiciach. Vyštudoval všeobecnú pedagogiku a etopédiu na Pedagogickej fakulte UPJŠ, resp. Prešovskej univerzity v Prešove, taktiež žurnalistiku na Filozofickej fakulte UK v Bratislave. Pôsobil ako učiteľ, vydavateľský redaktor, novinár, tajomník Zväzu slovenských výtvarných umelcov, po roku 1989 transformovaného na Slovenskú výtvarnú úniu. Od roku 1991 do roku 2021 sa venoval psychosociálne narušeným jedincom v Liečebno-výchovnom sanatóriu v Košiciach - Barci, ktoré pri vzniku spoluvytváral a v pozícii zástupcu riaditeľa profiloval viac ako dve desiatky rokov.

Tvorba 
Jeho literárne začiatky siahajú do čias stredoškolských a vysokoškolských štúdií. Publikovať začal krátko po nástupe normalizácie v samizdatových časopisoch Smetisko (1973 – 1976) a Denníkové záznamy (1978 – 1979), začiatkom 80. rokov v Novom slove mladých, Romboide, Smene na nedeľu, Slovenskom rozhlase a iných časopisoch a literárnych zborníkoch. Bol členom košického Klubu mladých autorov spolu s budúcimi literátmi ako Peter Juščák, Blažej Krasnovský, Karol Pém, Jozef Urban a ďalší. V knižnom debute Vnútrozemie (1995), "ako jednej z mála zbierok podobného typu u nás, zachytil výbušnú atmosféru v každodennom živote" (Dalimír Hajko). V ďalších šiestich zbierkach neponúkal ilúzie, nič neprizdoboval ani spomienkovým optimizmom, ani žiarivo potešujúcou nádejou. V zbierke Zóna (2007) "moderné básnické skladby odzrkadľujú rozporuplnosť postindustriálnej, postmodernej, posttotalitnej doby s motívmi drogovej závislosti..., citovej vyprahnutosti..., masmediálnej manipulácie..., zneužívania politickej moci, tupej pornografie atď." (Igor Hochel). V anotácii k najnovšej básnickej knižke Rok zasvätenca (2017) prof. Ján Gbúr napísal, že: "Tibor Kočík je veľmi dobrý pozorovateľ každodennosti. Vie pomenovať jej krízové javy, jej slabosti i hodnotovo silné miesta, na ktoré sa oplatí vkročiť ako diskutér, prípadne len ako poslucháč či hľadač súcitu, empatie alebo porozumenia." Okrem poézie sa venuje výtvarnej publicistike, svoje výtvarnokritické postoje publikoval v zbierke esejí Fragmenty z medzičasu (2000). Kniha Okupácia Košíc a východného Slovenska - august 1968, na ktorej participoval ako zostavovateľ, získala v roku 2022 titul Najkrajšia kniha Slovenska 2021 v kategórii vedecká a odborná literatúra. V roku 2021 dokončil dielo Letmé premietanie ako súbor rozprávaní, literárnych portrétov, rozhovorov a štúdií a roku 2023 monografickú štúdiu Solitér undergroundového razenia o košickom výtvarníkovi Igorovi Ďurišinovi. Obidva projekty boli podporené z verejných zdrojov poskytnutých Fondom na podporu umenia.

Členstvo v profesijných organizáciách 
 člen Obce spisovateľov Slovenska pri Asociácii organizácií spisovateľov Slovenska
 člen Združenia historikov moderného výtvarného umenia pri Asociácii teoretikov, kritikov a historikov výtvarného umenia v Slovenskej republike

Dielo

Próza 
 2021 – Okupácia Košíc a východného Slovenska - august 1968 ISBN 978-80-97018-93-1

Poézia 
 1995 – Vnútrozemie ISBN 80-85291-22-3
 1996 – Premenlivé dno ISBN 80-85291-26-6
 1997 – Pohľadnice&skice ISBN 80-85291-36-3
 1998 – Stretnutie voľných pádov ISBN 80-85291-53-3
 1999 – Dlhá jazda/ružová záhrada ISBN 80-85291-70-3
 2000 – Medirytiny duše ISBN 80-88922-31-3
 2004 – Byť namiesto mať ISBN 80-8061-184-X
 2007 – Zóna ISBN 978-80-8061-287-0
 2017 – Rok zasvätenca ISBN 978-80-8061-983-1

Výbery 
 2002 – Vnútorný pohyb (zostavil Igor Hochel) ISBN 80-88687-21-7

Eseje 
 2000 – Fragmenty z medzičasu – výtvarnokritické eseje z rokov 1985 – 2000. ISBN 80-85291-75-4

Štúdie 
Je autorom štúdií interdisciplinárneho charakteru a umeleckej komunikácie.
 1989 – Recenzistika a komunikatívnosť textu z aspektu psychológie
 1990 – Problematika večerníkovej tlače na východnom Slovensku
 1993 – Miera komunikatívnosti textov k výstavám diel výtvarného umenia
 1997 – Aspekty sochárskej situácie na východnom Slovensku
 1998 – Ilustrácie v literatúre pre deti a mládež, ich význam a využitie
 1999 – Aspekty špeciálnopedagogickej situácie v chápaní problémových detí
 2001 – Kazuistika v pedagogike emocionálne a sociálne narušených detí
 2002 – Arteterapia v systéme výchovy a vzdelávania
 2005 – Pohľad na básnickú topografiu Košíc
 2013 – Básnici zo second city
 2019 – Básnici zo second city na pozadí totality
 2021 – Letmé premietanie – súbor rozprávaní, literárnych portrétov, rozhovorov a štúdií podporený z verejných zdrojov poskytnutých Fondom na podporu umenia
 2022 – Samizdaty s poetikou košického undergroundu In: Fenomén samizdat, zost. Ľudmila Pastierová ISBN 978-80-89499-57-1
 2023 – Solitér undegroundového razenia – monografická štúdia o košickom výtvarníkovi Igorovi Ďurišinovi podporená z verejných zdrojov poskytnutých Fondom na podporu umenia

Rozhlasové scenáre 
 2001 – Od lásky k žene - k Bohu – pásmo o básnikovi Blažejovi Krasnovskom
 2002 – Básnik s hermelínom na duši – pásmo o básnikovi a rozprávkarovi Karolovi Pémovi
 2004 – Volali ho Kóby – pásmo o živote a diele maliara Júliusa Jakobyho
 2005 – Keď zvonili krídla – pohľad na literárne Košice poslednej štvrtiny 20. storočia
 2006 – Löffler – pásmo o živote a diele sochára Vojtecha Löfflera

Literatúra o Tiborovi Kočíkovi 
 1996 – Literárne profily II, bibliografia knižných diel východoslovenských autorov
 1999 – Slovník slovenských spisovateľov, zost. Valér Mikula a kol. ISBN 80-85983-56-7
 2001 – Túry do literatúry, Jaroslav Rezník ISBN 80-7145-616-0
 2001 – Slovník slovenských spisovateľov 20. storočia, zost. Augustín Maťovčík a kol. ISBN 80-8061-122-X
 2002 – Tibor KOČÍK – personálna bibliografia, zost. Jana Amrichová ISBN 80-88687-21-7
 2002 – Malý slovník slovenských spisovateľov, ISBN 80-8064-137-4
 2005 – Slovník slovenských spisovateľov, zost. Valér Mikula a kol. Druhé vydanie publikácie z roku 1999.
 2006 – Literárne štvrtky 2001-2005, Jozef Bžoch ISBN 80-7149-836-X
 2007 – Slovenská literatúra po roku 1989, Igor Hochel, Ladislav Čúzy, Zuzana Kákošová ISBN 978-80-89222-34-6
 2008 – Slovník slovenských spisovateľov 20. storočia, sestavil Augustín Maťovčík a kol. Druhé vydanie publikácie z roku 2001. ISBN 978-80-89222-48-3
 2012 – Túry do literatúry, Jaroslav Rezník. Druhé vydanie publikácie z roku 2001. ISBN 978-80-556-0498-5
 2013 – Individualizovaná literatúra, Jaroslav Šrank ISBN 978-80-89495-12-2
 2013 – Z poézie troch storočí, Jozef Tatár ISBN 978-80-557-0568-2

Dokumenty o autorovi 
 1997 – Rukopisy hodil do kontajnera a začal žiť nový život, črta Jaroslava Vrábeľa, in: Korzo 1997/165
 1999 – Vnútorný pohyb, autorská relácia Z tvorivej dielne básnika, Slovenský rozhlas
 2001 – Nádej azúrovo čistá, portrét Jána Kondora o Tiborovi Kočíkovi, Slovenský rozhlas
 2002 – Básnik naliehavosti, rozmanitosti, hľadania..., štúdia Igora Hochela o diele T. Kočíka, in: Vnútorný pohyb
 2002 – Všetko je v nás, rozhovor s Petrom Juščákom, in: Tibor Kočík – personálna bibliografia
 2003 – Chcete sa pozhovárať?, rozhovor s Janou Kopsovou v relácii Zrkadlenie, Slovenský rozhlas
 2005 – Vo vede sa objavuje, v literatúre a umení tvorí, rozhovor s Radovanom Brenkusom, in: Dotyky 2005/2
 2006 – Poézia nie je len správa o dnešku, rozhovor s Ireneyom Balážom, in: Knižná revue 2006/22
 2008 – Byť, rozhovor s Jurajom Korpom v relácii Poetissimo, Slovenský rozhlas

Iné projekty

Referencie

Externé odkazy 
 www.litcentrum.sk - Tibor Kočík na stránkach Literárneho centra

Slovenskí spisovatelia
Slovenskí básnici
Slovenskí novinári
Slovenskí publicisti
Slovenskí pedagógovia
Absolventi Prešovskej univerzity v Prešove
Absolventi Filozofickej fakulty Univerzity Komenského v Bratislave
Osobnosti z Košíc